kardosdrur/scandi-wiki huggingface dataset:
Kevin Volland

Kevin Volland (født 30. juli 1992) er en tysk professionel fodboldspiller, som spiller for Bundesliga-klubben Union Berlin og Tysklands landshold.

Klubkarriere

1860 München 
Volland begyndte sin professionelle karriere hos 1860 München, hvor han gjorde sin debut i 2010.

1899 Hoffenheim 
Volland lavede i januar 2011 en aftale om et eventuelt skiftet til 1899 Hoffenheim. Skiftet tog dog først sted i sommeren 2012.

Volland scorede i en kamp den 22. august 2015 imod Bayern München efter bare 9 sekunder, hvilke er en delt rekord over det hurtigste mål nogensinde scoret i en Bundesliga-kamp.

Bayer Leverkusen 
Volland skiftede i maj 2016 til Bayer Leverkusen. Han spillede mere end 100 kampe for klubben over fire sæsoner.

Monaco 
Volland skiftede i september 2020 til Monaco.

Union Berlin 
Volland vendte i august 2023 tilbage til Tyskland, da han skiftede til Union Berlin.

Landsholdskarriere

Ungdomslandshold 
Volland har spillet for Tyskland på flere ungdomsniveauer.

Seniorlandshold 
Volland fik sin debut for seniorlandsholdet den 8. maj 2014. Han var del af Tysklands trup til EM 2020.

Referencer

Eksterne henvisninger 

 Spillerprofil på TSG 1899 Hoffenheims hjemmeside
 fussballdaten.de spillerinfo
 

Personer fra Bayern
Fodboldspillere fra Tyskland
Fodboldlandsholdsspillere fra Tyskland
Fodboldspillere fra 1860 München
Fodboldspillere fra TSG 1899 Hoffenheim
Fodboldspillere fra Bayer 04 Leverkusen
Fodboldspillere fra AS Monaco FC
Fodboldspillere fra 1. FC Union Berlin
Deltagere ved det europæiske mesterskab i fodbold 2020
Take My Breath Away

"Take My Breath Away" er navnet på en kærlighedssang fra filmen Top Gun (1986). Sangen blev fremført af bandet Berlin, og var skrevet af Giorgio Moroder og Tom Whitlock. Den vandt en Oscar for bedste sang, og en Golden Globe for bedste originale sang i 1986.

Baggrund 
I forbindelse med produktionen af filmen Top Gun i 1986, havde man kun fundet tema-melodien til filmen, men de resterende sange var endnu ikke fundet. På et tidspunkt manglende man en sang med et kærlighedstema i. Man henvendte sig derfor til succesproduceren Giorgio Moroder der påtog sig opgaven. Han satte sig ind i sit studie og fik lavet musikken til nummeret, samt linjen "Take my breath away". Herefter skulle en sangskriver skrive resten af teksten til sangen. Denne sangskriver blev hans daværende mekaniker, Tom Whitlock, der havde nævnt for ham, at han gerne ville til at skrive nogle sange. På køreturen hjem, fik Tom Whitlock, ifølge ham selv, mere eller mindre skrevet hele teksten til sangen. Det næste problem bestod i at finde en ordentlig sanger eller sangerinde til sangen. Valget endte med at stå mellem Martha Davis fra The Motels og Terri Nunn fra Berlin - hvor sidstnævnte endte med at få æren. Grundet modvilje mod sangen fra Berlins grundlægger John Crawford, endte bandet med at gå i opløsning i 1987.

Hitlister

Referencer 

Singler fra 1986
Singler fra 1995
Singler fra 2004
Sange fra 1986
Antoine Griezmann

Antoine Griezmann (født 21. marts 1991 i Mâcon) er en fransk fodboldspiller, der spiller som angriber hos Atlético Madrid i den spanske La Liga, udlejet fra FC Barcelona. Han har spillet for klubben siden sommeren 2019, efter FC Barcelona aktiverede Griezmanns frikøbsklausul på 120 millioner euro. Tidligere har han repræsenteret Real Sociedad og Atletico Madrid. I 2016 fik han tredjepladsen i Ballon d'Or.

Landshold 
Griezmann har (pr. december 2022) spillet 114 kampe og scoret 42 mål for Frankrigs landshold, som han debuterede for 5. marts 2014 i en træningskamp mod Holland. Han blev efterfølgende udtaget til den franske trup til VM i 2014 i Brasilien. I 2016 var Griezmann en del af truppen til EM på hjemmebane, hvor Frankrig tabte i finalen 1-0 til  og dermed vandt sølv. Griezmann var også med Frankrig til VM 2018 i Rusland, hvor holdet vandt guld efter en finalesejr på 4-2 over .

Noter

Eksterne henvisninger 

 FIFA.com spillerinfo 
 transfermarkt.co.uk spillerinfo

Fodboldspillere fra Frankrig
Fodboldspillere fra Real Sociedad
Fodboldspillere fra Atlético Madrid
Angribere (fodbold)
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018 
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Vandfri

En vandfri forbindelse indeholder intet vand. Det kan eksempelvis være salte, som mangler deres krystalvand. Måden at opnå vandfri forbindelse afhænger af, hvilket stof, der er tale om.

Solventer 
I mange tilfælde forhindrer tilstedeværelse af vand en reaktion fra at finde sted, eller den vil danne uønskede produkter, som det for eksempel er tilfældet med Grignardreaktionen og Wurtzreaktionen. For at forhindre det bruger man vandfri solventer i disse reaktioner.

Solventer bliver almindeligvis gjort vandfri ved at koge dem under tilstedeværelse af hygroskopiske forbindelser. Metallisk natrium er en af de mest almindelige metaller til dette. Andre metoder inkluderer tilsættelse af molekylsier eller alkalibaser som kaliumhydroxid eller bariumoxid. Anordninger til solventoprensning ved søjle (ofte kaldet Grubbs søjler) er blevet tilgængelige inden for de seneste år, hvilket reducerer farerne (vandreaktive stoffer, varme) fra de klassiske dehydreringsmetoder.

Gasser 
Adskillige forbindelser, som eksisterer som gasser ved standardbetingelser bliver brugt som koncentrerede vandige opløsninger. For at tydeliggøre, at det er vandfri gasser, der bliver refereret til, bliver termen vandfri brugt som præfiks til navnet på stoffet:

 Gasformig ammoniak bliver generelt refereret til som vandfri ammoniak for at skelne mellem husholdningsammoniak, som er ammoniumhydroxid i vandig opløsning
 Gasformig hydrogenchlorid bliver kaldt vandfri for at skelne det fra det mere almindelige form 37 %w/w opløsning i vand

Referencer 

Kemi
Marcus (butikskæde)

Marcus er en dansk tøjkæde som henvender sig til drenge og mænd i alderen 15-35 år. Marcus har sit hovedsæde placeret i Randers.

Marcus har 9 butikker fordelt i Jylland. Butikkerne er fortinsvis placeret i indkøbscentre og bykerner (ofte gågader).

Butikker i Danmark 
Pr. 2022

Tidligere butikker:

Eksterne henvisninger 
 Marcus.dk

Kilder 

Tøjbutikskæder i Danmark
Virksomheder i Randers
Jordbærspinat

Jordbærspinat (Chenopodium capitatum) er en lav etårig plante, med små røde spiselige bær, bladene kan bruges som spinat. 
Planten bliver 50 cm høj, den stammer fra Nordamerika.

Kilder 
Jordbærspinat 

Gåsefod
HVDC

HVDC - eller High-voltage direct current - er et transmissionssystem, der anvender jævnstrøm til overføring af elektrisk energi til forskel fra almindelige vekselstrømsledninger i transmissionsnettet.

HVDC anvendes i tilfælde, hvor to ikke-synkroniserede vekselstrømssystemer skal forbindes eller i tilfælde af lange underjordiske eller undersøiske kabelforbindelser, hvor det ikke er muligt at anvende vekselstrøm.

Teknik 
Vekselstrømmen omdannes i en omformerstation med en omformer til jævnstrøm, som kan overføres med små tab over store afstande. I den anden ende af forbindelsen omdannes jævnstrømmen igen til vekselstrøm, som kan sendes ind i nettet. Det er muligt at overføre energi i begge retninger ved en passende styring af konverteren.

Den mest anvendte konvertertype anvender tyristorer til at kontrollere strømmen. Tyristorer har dog den ulempe, at strømmen ikke kan afbrydes med et styresignal og er afhængig af de naturlige nulgennemgange i vekselstrømmen for at "slukke". Dette stiller visse krav til et "stærkt" vekselstrømsnet i begge ender af en sådan forbindelse.

En nyere type konverter, kaldet VSC, anvender IGBT transistorer, som kan tændes og slukkes vilkårligt, og sådanne VSC konvertere har derfor en række fordele over tyristorbaserede konvertere.

HVDC har også andre ulemper i forhold til vekselstrømsoverføring, da omformerstationerne er kostbare og forårsager energitab. Derfor anvendes HVDC normalt ikke over kortere afstande, hvis det er teknisk muligt at anlægge en vekselstrømsforbindelse.

Eksterne henvisninger 

Elektrisk energigearing
Nowitna River

Nowitna River er en 402 km lang, vild og uberørt, biflod til Yukonfloden i Alaska i USA. Den løber mod nordøst fra Kuskokwim Mountains gennem Nowitna National Wildlife Refuge og løber ud i Yukonfloden 61 km nordøst for byen Ruby, og sydvest for byen Tanana ved Tanana Rivers udløb. En stor del af floden løber på en plan flodslette med store vådområder dannet af skiftende meandresving, hvilket giver en god biotop for mange ynglende andefugle. De 362 km af flodens længde er beskyttet i Nowitna National Wildlife Refuge.

Se også 
 Vandløb i USA

Eksterne kilder/henvisninger 

 Nowitna National Wildlife Refuge  – officielt websted.

Vandløb i Alaska
Kommunal- og amtsrådsvalg 1993

Det danske valg til kommunalbestyrelserne samt amtsråd blev afviklet den 16. november 1993. Der var i alt 4.703 mandater på valg i de 275 danske kommuner samt 374 mandater i de 14 danske amter. Socialdemokraterne blev det største parti ved valget.

Mandatfordeling

Kommunalbestyrelser

Amtsråd

Borgmestre før og efter valget

Amtsborgmestre 
Amtsborgmestrene tiltrådte 1. januar 1994.

Kommunale borgmestre 
Borgmestrene tiltrådte 1. januar 1994.

Referencer 

1993
1993
Politiske valg i 1993
Ford P100

Ford P100 var en pickup på basis af:

 Ford Cortina (1971–1987)
 Ford Sierra (1987–1992)
Peter Wibroe

Andreas Peter Wibroe (født 23. maj 1943 på Frederiksberg) er en dansk reklamemand og forfatter, der sammen med administrerende direktør Jan Duckert startede reklamebureauet Wibroe, Duckert & Partners i 1973, og som var kreativ direktør i firmaet til 1999.

Han er søn af bryggeridirektør Ulrich Christian Wibroe (1914-1972) og hustru Tove Ingrid født Tams (død 1978) og er uddannet på Kunsthåndværkerskolen i København 1961-65.

Peter Wibroe er bedst kendt for slogans og kampagner som Tuborgs Fra før verden gik af lave, Hvad er det ... Der gør livet lidt grønnere og God Jul og Godt Tub'år, samt for at have lavet Danmarks længst kørende reklamefilm for Tuborg Julebryg.. Peter Wibroe har vundet både nationale og internationale priser for sit arbejde, heriblandt Informations Særlige Udmærkelse - Århundredets Danske Reklame i 1999, samt Advertising Effectiveness Award i 2010.

Wibroe blev gift 12. marts 1967 på Lyngby Rådhus (ægteskabet opløst 1984) med Ida Elisabeth Benzon (født 18. august 1943 i København), datter af pressechef Jørgen Benzon og hustru Eva født Pedersen (død 1973). 

I 2014 brød Wibroe sit 14-årige eksil fra offentligheden og udgav bogen Havekunst og Tanketidsler med foto af Bent Rej.

Kildehenvisninger 

Reklamefolk fra Danmark
Personer fra Frederiksberg
Personer i Kraks Blå Bog
Danskere i 1900-tallet
Danskere i 2000-tallet
Europa-Parlamentsvalg

Valg til Europa-Parlamentet finder sted hvert femte år af almindelig voksen valgret. 751 MEP'er vælges til Europa-Parlamentet, som er blevet valgt direkte siden 1979. Ingen anden EU-institution vælges direkte, hvor Rådet for Den Europæiske Union og Det Europæiske Råd kun indirekte legitimeret gennem nationale valg. Mens europæiske partier har ret til at føre valgkamp på EU-plan for de europæiske valg, foregår kampagner stadig gennem nationale valgkampagner, hvor der reklameres for nationale delegerede fra nationale partier.

Afstemningssystem  
Der er ikke noget ensartet valgsystem for valg af medlemmer; snarere kan hver medlemsstat frit vælge sit eget system,men er underlagt tre begrænsninger:

Systemet skal være en form for forholdstalsvalg i henhold til enten partiliste eller overførsel af overskydende stemmer.
Valgområdet kan opdeles, hvis dette ikke vil generelt påvirke den forholdsmæssige karakter af afstemningssystemet.
Enhver grænse på nationalt plan må ikke overskride fem procent.

Valgdeltagelse 
Valgdeltagelsen ved Europa-Parlamentsvalg er forholdsvis lav, og har været stødt faldende fra 63 % i 1979 til 42,6 % i 2014.. I Slovakiet har valgprocenten ligget under 20.

I Danmark har valgdeltagelsen generelt ligget omkring 50 %, men ved Europa-Parlamentsvalget 2009 steg den dog til næsten 60 %,, og ved valget i 2019 steg valgdeltagelsen til 66,1 % – det hidtil højeste.

Mandatfordeling

Referencer
Will Champion

William "Will" Champion (født 31. juli 1978 i Southampton, Hampshire, England) er trommeslager og percussionist i det britiske band Coldplay. 

Hans far, Timothy Champion, er professor i arkæologi. 

Som ung, var Champions musikalske indflydelse Tom Waits, Nick Cave og traditionel irsk folkemusik. Han lærte at spille klaver og violin, da han var blot 8 år og lærte at spille guitar, da han var 12. Han kan også spille lidt bas. Før han kom med i Coldplay, var han i et band ved navn Fat Hamster.

Eksterne henvisninger 

 
 

Trommeslagere fra England
Percussionister fra Storbritannien
Coldplay
Personer fra Southampton
Mort pour la France

Mort pour la France (dansk: Død for Frankrig) er en betegnelse, der bruges i fransk lov, for personer, der er blevet dræbt under en konflikt, sædvanligvis mens de tjente landet.

Definition 
Begrebet er defineret i Lov 488 til 492 (bis) of the Code des pensions militaires d'invalidité et des victimes de guerre.
Den omfatter tjenestegørende i Frankrigs væbnede styrker, som er døde i kamp eller som følge af de skader de har pådraget sig i
tjenesten under 1. verdenskrig og 2. verdenskrig, krigene i Indokina Algeriet
og kamphandlinger i Marokko og den Tunesien og civile, der blev dræbt under disse konflikter.

Ophavsret 
Fransk ophavsretslov giver en 30 års forlængelse til kunstnere, der er erklæret Mort pour la France, udover den sædvanlige 70 års
post mortem.

Forfattere 
Ufuldstændig liste over forfattere der er erklæret "Mort pour la France".

 Guillaume Apollinaire (1918)
 Victor Basch (1944)
 Raoul Berthelé (1918)
 Pierre Brossolette (1944)
 Irène Némirovsky (1942)
 Louis Pergaud (1915)
 Antoine de Saint-Exupéry (1944)

Eksterne henvisninger

Kilder 

Frankrigs retsvæsen
Selvportræt (flertydig)

Selvportræt har flere specialiseringer:
 Selvportræt
 Selfie - nydansk ord som betyder et typisk uformelt fotografisk selvportræt
 Selvportræt (eksperimentalfilm) – dansk eksperimentalfilm fra 1968 instrueret af Peter Louis-Jensen

Kunst 
 Selvportræt (Dürer, München)

Se også 
 Portrætmaleri
Clément Grenier

Clément Grenier (født 7. januar 1991 i Annonay, Frankrig) er en fransk fodboldspiller, der spiller som offensiv midtbane hos Guingamp. Han har tidligere spillet en årrække hos Lyon, som han debuterede for 26. september 2009 i et ligaopgør mod Toulouse FC.

Landshold 
Grenier står (pr. marts 2018) noteret for fem kampe for Frankrigs landshold, som han debuterede for 5. juni 2013 i en venskabskamp mod Uruguay.

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra AS Roma
Fodboldspillere fra En Avant Guingamp
Koryfæ

Et koryfæ er en person som er foregangsperson i kraft af sit virke, sin karriere med mere og har opnået en toneangivende eller meget anset position.

Koryfaios er i det græske teater korføreren,
der ordner og leder korets bevægelser på scenen.
Når koret, ordnet i rækker, trådte frem for tilskuerne, stod han midterst i den
forreste række; ved hver side havde han en parastat, der af og til synes at have optrådt som hans hjælper.
Når koret ikke synger, men indtræder i dialog med en af dramaets
personer, er det koryfaios, der på dets vegne fører ordet.

Eksterne henvisninger 
  af museumsinspektør H.A. Kjær
  Se Wiktionarys definition på ordet Koryphäe (de)

Ord og vendinger
Grækenland i antikken
De 121’s Manifest

De 121's Manifest eller Ulydighedsmanifestet var i Frankrig navnet på et manifest fra 6. september 1960 med titlen Déclaration sur le droit à l'insoumission dans la guerre d'Algérie (Deklaration om retten til at nægte militærtjeneste i Algierkrigen). Manifestet blev offentliggjort i tidsskriftet Vérité-Liberté. Det var, som navnet indikerer, underskrevet af 121 kendte franske kulturpersonligheder med Jean-Paul Sartre i spidsen og henvendt til den franske offentlighed og regering, og vakte stor opsigt i Frankrig, idet det rummede en skarp kritik af den franske Algierpolitik og åbenlyst opfordrede til aktiviteter, der kunne modarbejde denne. Den aktuelle anledning var en retssag fordi nogle franskmænd havde nægtet at deltage i militærtjeneste i Algier, hvor manifestet støttede militærnægterne:

”Vi respekterer dem, der nægter at gribe til våben mod det algierske folk, og vi anser en sådan vægring for berettiget. Vi respekterer de franskmænd, der anser det for deres pligt, i det franske folks navn at hjælpe og støtte de undertrykte algierer, og vi anser deres handlinger for berettigede. Det algierske folks sag, som på afgørende måde medvirker til at ødelægge kolonisystemet, er alle frie menneskers sag.”

Ulydighedsmanifestet var en klar opbakning til FLNs væbnede kamp, oven i købet som et led i en større sag, ødelæggelsen af kolonisystemet. Samtidig kunne formuleringerne også appellere ganske bredt, herunder til pacifistiske kredse. Den franske stat reagerede voldsomt og forbød offentliggørelse af manifestet. De underskrivere, som var offentligt ansatte, blev tvunget til at forlade deres stillinger og mod seks af underskriverne blev rejst sigtelser efter straffeloven.

Manifestet og Danmark 
En kreds, som kaldte sig Det Frie Algiers Venner havde i oktober 1960 sendt Ulydighedsmanifestet i dansk oversættelse til 131 danske intellektuelle og kulturpersonligheder med det håb at samle underskrifter fra kendte danskere og således skabe en mere samlet opinion imod den franske politik i Algier. Manifestet blev bragt i fuld længde i første nummer af Algier Frit sammen med de foreløbige opgørelser over, hvem der havde tilsluttet sig. Det beløb sig i første omgang til 39 positive tilkendegivelser, heriblandt digteren Ivan Malinowski, læge og tidligere modstandsmand Tage Voss, forfatteren Agnes Henningsen, arkitekt og kulturkritiker Poul Henningsen, børnepsykolog og forhenværende skoleinspektør Sofie Rifbjerg, forfatteren H.C. Branner, billedkunstneren Henry Heerup og forfatteren Halfdan Rasmussen. Flere af dem havde skrevet små kommentarer, der bakkede initiativet op.

Eksterne henvisninger 
 Ulydighedsmanifestet i engelsk oversættelse: Declaration on the Right to Insubordination in the War in Algeria

Noter 

Frankrigs politik
Algeriets historie
Politik i 1960
Fællesrepræsentationen for specialklubber for stående jagthunde i Danmark

Fællesrepræsentationen for specialklubber for stående jagthunde i Danmark (FJD) er en sammenslutning af 13 specialklubber, der hver repræsentere en stående jagthunderace.

FJD er organiseret under Dansk Kennel Klub (DKK).

Klubberne i FJD udgør tilsammen en medlemsskare på ca. 5.000 medlemmer.

FJD er organisatorisk opbygget af formændene for de respektive specialklubber, der herved udgør den samlede bestyrelse. FJD ledes af en formand og en næstformand, som repræsenterer FJD i Dansk Jagthundeudvalg (DJU).

FJD udgiver foreningens blad ”Jagthunden”.

Referencer

Ekstern henvisning 
Den officielle hjemmeside for Fællesrepræsentationen for specialklubber for stående jagthunde i Danmark (FJD). 

Hundeforeninger
Ebeltoft Købstadskommune

Ebeltoft Købstadskommune var en købstadskommune i Randers Amt mellem 1869 til 1970. Ved kommunalreformen i 1970 blev kommunen lagt sammen med kommunerne Agri-Egens, Dråby, Helgenæs, Hyllested-Rosmus, Knebel-Rolsø, Tirstrup-Fuglslev, Tved og Vistoft til Ebeltoft Kommune i Århus Amt.

Referencer 

Kommuner i Randers Amt
Købstadskommune
Købstadskommuner
Dansk Jagthundeudvalg

Dansk Jagthundeudvalg (DJU) er en forening, der er etableret af Danmarks Jægerforbund (DJ), Dansk Kennel Klub (DKK) og Fællesrepræsentationen for specialklubber for stående jagthunde i Danmark (FJD).

Formål 
Formålet for DJU er at fremme jagthundesagen i Danmark, der konkret sker ved at arrangerer og afholder DJU anerkendte markprøver for stående jagthunde, anerkendte slæb- og apporteringsprøver og anerkendte apporteringsprøver samt fuldbrugsprøver.

Ledelse 
DJU ledes af en bestyrelse, der er udpeget af de organisationer, der har etableret foreningen. Bestyrelsen konstituerer sig med en formand og en næstformand.

Referencer

Ekstern henvisning 
Den officelle hjemmeside for Dansk Jagthundeudvalg (DJU).

Hundeforeninger
Jagthunde
Porcupine River

The Porcupine River (Ch’ôonjik i Gwich'in-stammens sprog) er en 916 km lang biflod til Yukonfloden. Den har udspring i Ogilvie Mountains nord for byen Dawson i Yukon i Canada og munder ud i Yukonfloden fra nord ved byen Fort Yukon i Alaska, og har et afvandingsområde på 118.000 km². Her løber den gennem store moseområder. Rensdyrarten Porcupine caribou har sit navn fra Porcupine River. Her ligger også Bluefish Caves hvor der findes rester af tidlige bosættelser fra stenalderen.

Se også 
 Vandløb i USA

Eksterne kilder/henvisninger 

 Benke, Arthur C., ed., and Cushing, Colbert E., ed.; Bailey, Robert C. (2005). "Chapter 17: Yukon River Basin" in Rivers of North America. Burlington, Massachusetts: Elsevier Academic Press. . OCLC 59003378

Vandløb i Canada
Vandløb i Alaska
Europa-Parlamentsvalget 2004 i Danmark

Europa-Parlamentets valg 2004 i Danmark var der valg af politikere som skal repræsenterer Danmark for valgperioden 2004-2009 i Europa-Parlamentet. Det var den danske del af Europa-Parlamentsvalget 2004. Afstemningen fandt sted den 13. juni. Oppositionen Socialdemokratiet gjorde stor fremgang, primært på bekostning af EU-skeptiske partier som JuniBevægelsen.

Resultat

Der var følgende valgforbund: (A + F), (B + K), (C + V), (J + N). Dansk Folkeparti var ikke i valgforbund.

Personlige stemmer

Fed angiver et spidskandidatur 

Poul Nyrup Rasmussen fra Socialdemokratiet fik 407.966 personlige stemmer. Det næsthøjeste personlige stemmetal fik Gitte Seeberg fra de Konservative med 125.460.

Socialdemokratiet kunne notere sig en stor fremgang, mens Junibevægelsen og Venstre gik tilbage. For de øvrige partier og lister var mandattallet uændret, på trods af udsving i stemmeandelen. Mandattallene skal ses i lyset af at antallet af europaparlamentsmedlemmer valgt i Danmark blev beskåret fra 16 til 14.

Referencer 

Politiske valg i 2004
Europa-Parlamentsvalg i Danmark
Eliaquim Mangala

Eliaquim Hans Mangala (født 13. februar 1991 i Colombes, Frankrig) er en fransk fodboldspiller, der spiller som midterforsvarer for St. Étienne i Frankrig. Tidligere har han repræsenteret Standard Liège, Manchester City, Valencia CF, Everton og FC Porto

Med Standard var Mangala med til at vinde det belgiske mesterskab i 2009, mens han med FC Porto er blevet portugisisk mester i både 2012 og 2013. I 2018 blev han engelsk mester med Manchester City.

Landshold 
Mangala står (pr. marts 2018) noteret for otte kampe for Frankrigs landshold, som han debuterede for 5. juni 2013 i en venskabskamp mod Uruguay. Han var en del af landets trup til VM i 2014 i Brasilien.

Titler 

Belgiske Pro League
 2009 med Standard Liège

Belgiske pokalturnering
 2011 med Standard Liège

Belgiske Super Cup
 2008 og 2009 med Standard Liège

Portugiske Primeira Liga
 2012 og 2013 med FC Porto

Portugals Super Cup
 2012 og 2013 med FC Porto

Engelske Premier League 

 2018 med Manchester City

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Fodboldspillere fra Standard Liège
Fodboldspillere fra FC Porto
Fodboldspillere fra Manchester City F.C.
Fodboldspillere fra Everton F.C.
Fodboldspillere fra Valencia CF
Fodboldspillere fra AS Saint-Étienne
Europa-Parlamentsvalget 1999 i Danmark

Europa-Parlamentsvalget 1999 i Danmark var valg af politikere som skulle repræsentere Danmark i valgperioden 1999-2004 i Europa-Parlamentet. Det var en del af Europa-Parlamentsvalget 1999. Afstemningen fandt sted den 10. juni. Valgdeltagelsen var 50,5 procent. Danmark valgte 16 medlemmer til Europa-Parlamentet.

Resultat 

Der var følgende valgforbund: (C + D+ V), (J + N). Øvrige lister var ikke i valgforbund.

Personlige stemmer 
Fed angiver spidskandidatur

Referencer 

Politiske valg i 1999
Europa-Parlamentsvalg i Danmark